ร้านนี้เป็นร้านประจำของครอบครัวเราค่ะ ทานบ่อยๆ มีทั้งแบบปิ้งย่าง(หมูกะทะ) และแบบต้ม(หมูจุ่ม) ลูกค้าที่นี่เป็นลูกค้าประจำทั้งสิ้นมีทั้งนศ. คนทำงาน และชาวต่างชาติ(ญี่ปุ่น) ด้วยราคาที่แสนถูก 19 บาทต่ออย่าง (10 แถม1) และรสชาติแสนอร่อยถูกปาก แถมยังมีโปรโมชั่น มาก่อน 1 ทุ่ม  รับไปทันที est ขวดลิตรโต๊ะละ 1 ขวด น้ำจิ้มที่นี่มี 3 แบบค่ะ น้ำจิ้มหวาน น้ำจิ้ม 3 รส และน้ำจิ้มสุกี้ ส่วนตัวชอบน้ำจิ้มสุกี้ที่สุด รสเด็ดมากๆ กลมกล่อม แต่ไม่เผ็ด ส่วนใหญ่ที่เราทานกันก้อจะมีหมู สาหร่ายทรงเครื่อง เต้าหู้ปลา เกี้ยวกุ้ง หมูยอ ผักสด  และเห็ดเข็มทอง วันนี้ก้อสั่งเหมือนเช่นเคย อิ่มอร่อยกัน 2 คน 134 บาทเท่านั้น แถมนั่งลุ้นบอลคู่โปรดไปในตัวแบบดูฟรีๆ ของหวานที่นี่มีไอศครีมนะคะ